stanford-oval/wikipedia huggingface dataset:
Coz I Luv You (albumi)
Kappaleet > Alankomaiden painos

| --- | --- |
  A-puoli  Coz I Luv You – 3.24 (säv. Noddy Holder, Jim Lea)  Dapple Rose – 3.25 (säv. Lea, Don Powell)  Sweet Box – 3.20 (säv. Lea, Powell)  Gospel According to Rasputin – 4.23 (säv. Dave Hill, Holder)  My Life Is Natural – 3.12 (säv. Holder)  The Shape of Things to Come – 2.15 (säv. Barry Mann, Cynthia Weil) :   B-puoli  Get Down and Get with It – 3.45 (säv. Bobby Marchan)  One Way Hotel – 2.35 (säv. Holder, Lea, Powell)  Raven – 2.30 (säv. Holder, Lea, Powell)  Do You Want Me – 4.30 (säv. Hill, Holder)  See Us Here – 3.10 (säv. Holder, Lea, Powell)  Know Who You Are – 2.50 (säv. Holder, Lea, Hill, Powell)
Kappaleet > Vuoden 1973 saksalainen painos

| --- | --- |
 A-puoli Look Wot You Dun – 2.56 (säv. Noddy Holder, Jim Lea, Don Powell)  Raven – 2.30 (säv. Holder, Lea, Powell)  See Us Here – 3.10 (säv. Holder, Lea, Powell)  Dapple Rose – 3.25 (säv. Lea, Powell)  One Way Hotel – 2.35 (säv. Holder, Lea, Powell)  Angelina – 2.45 (säv. Neil Innes) :   B-puoli  Coz I Luv You – 3.23 (säv. Holder, Lea)  I Remember – 2.55 (säv. Lea, Powell)  Pouk Hill – 2.23 (säv. Holder, Lea, Powell)  The Shape of Things to Come – 2.15 (säv. Barry Mann, Cynthia Weil)  Dirty Joker – 3.26 (säv. Lea, Powell)  Sweet Box – 3.20 (säv. Lea, Powell)
Painoksia

| Formaatti | Valtio | Albumi | Levy-yhtiö ja tunnus | Julkaistu | Lähde |
| --- | --- | --- | --- | --- | --- |
| LP | Länsi-Saksa | Coz I Luv You | Polydor, 2383 107 | 1972 |  |
| LP | Australia | Coz I Luv You | Polydor, 2383 107 | 1972 |  |
| LP | Alankomaat | Coz I Luv You | Polydor, 2383 100 | 1972 |  |
| LP | Skandinavia | Coz I Luv You | Polydor, 2383 107 | 1972 |  |
| LP | Argentiina | Mira lo que has hecho | Polydor, 2383107 | 1972 |  |
| LP | Uruguay | Mira lo que has hecho | Polydor, 2383 107 | 1972 |  |
| LP | Filippiinit | Coz I Luv You | Polydor, 2383 107 | 1972 |  |
| LP | Japani | Perfect  | Polydor, MP 2268 | 1972 |  |
| MC | Australia | Coz I Luv You | Polydor, 3170 064 | 1972 |  |
| LP | Länsi-Saksa | Coz I Luv You | Luxor-Gold, GOLD 41 045 | 1973 |  |
| LP | Länsi-Saksa | Coz I Luv You | Karussell, 2872 107 | 1974 |  |
Tekijät

Slade
Noddy Holder – laulu, rytmikitara
Dave Hill – soolokitara, taustalaulu
Jim Lea – bassokitara, piano, viulu, taustalaulu
Don Powell – rummut
Muut
Chas Chandler – tuottaja
Häntälän seisake

Häntälän seisake oli rautatieliikennepaikka entisen Halikon kunnan Häntälän kylässä. Seisake oli käytössä vuosien 1946 ja 1954 välisenä aikana. 1989 toteutetun rantaradan oikaisun myötä rautatie ei kulje enää seisakkeen kautta.
Sophie Creutz

Helena Sophie Creutz (14. joulukuuta 1752 – 4. helmikuuta 1824) oli suomalainen kreivitär ja kartanonomistaja. Sophie syntyi Porlammin kartanossa, Lapinjärvellä. Hänen vanhempansa olivat kreivi Johan Carl Creutz ja vapaaherratar Eva Sophia von der Pahlen. Sophie oli vanhin viidestä lapsesta, joista nuorin kuoli muutaman viikon ikäisenä. Porlommin kartano oli Evan perheen ja Crutzit asuivat siellä vuoteen 1759 asti, jolloin he muuttivat Malmgårdin kartanoon Sophien isänäidin kuoltua.
14. kesäkuuta 1772 Sophie avioitui Malmgårdissa Lars Glansentiernan (1744–n.1807) kanssa. Glansentierna oli upseeri, joka tuki Kustaa III:n vallankaappausta. Heidän ensimmäinen lapsensa, Lorentz Johan, syntyi maaliskuussa 1773. Tytär Vendela syntyi seuraavana vuonna, ja kolmas lapsi, Gustav Magnus vuonna 1781. Ensimmäiset vuodet pariskunta asui Malmgårdissa, josta he muuttivat hetkeksi Helsingin pitäjässä sijaitsevaan Sotunkiin ja sieltä Seestan kartanoon. Vuonna 1778 he muuttivat Jokelan kartanoon, jonka Lars oli perinyt.
Vuonna 1789 Lars joutui pakenemaan Venäjälle osallistuttuaan Anjalan liittoon. Larsin tuomioon kuului aatelisarvon ja omaisuuden menetys. Tuomio oli henkilökohtainen, joten Sophie ja lapset saivat pitää omaisuutensa ja aatelisarvonsa, mutta Jokelan kartano siirtyi valtiolle, josta he muuttivat pois lokakuussa 1789. Sophie ei jäänyt toimettomaksi. Kun Jokelan kartano myytiin huutokaupalla marraskuussa 1791, Sophie osti kartanon. Lars yritti turhaan houkutella Sophieta luokseen, mutta Magnus seurasi isäänsä Venäjälle vuonna 1793. Lars sai kuitenkin suostuteltua Sophien vierailulle Holsteiniin, jonne olivat Magnuksen kanssa muuttaneet. Sophie matkusti tyttärensä kanssa ja Larsin toiveista huolimatta, Sophie ja Vendela palasivat Suomeen vuonna 1797 tai 1798.
Vuonna 1800 Vendela avioitui Anders Munsterhjelmin kanssa. He muuttivat asumaan Jokelan kartanoon. Myöhemmin Jokelassa asuivat vielä Andersin äiti ja kaksi naimatonta sisarta. Sophien nuorin poika Magnus muutti Jokelaan vuonna 1812.
Sophie Creutz kuoli 71-vuotiaana 4. helmikuuta 1824.
Lapset

Lorentz Johan Glansentierna (maaliskuu 1773–22. heinäkuuta 1783)
Vendela Munsterhjelm, o.s. Glansentierna (22. maaliskuuta 1774–1821)
Gustav Magnus Glansentierna (1781–1831)
Ulises de la Cruz

Ulises de la Cruz
Ulises Hernán de la Cruz Bernoid (s. 8. helmikuuta 1974 Piquiucho, Ecuador) on ecuadorilainen jalkapalloilija, joka on pelannut muun muassa Englannin Valioliigassa Aston Villan joukkueessa. Pelipaikaltaan hän oli puolustaja.
De la Cruz aloitti uransa 16-vuotiaana Ecuadorissa Sociedad Deportivo Quitossa, josta siirtyi 18. kesäkuuta 2001 700 000 punnan siirtomaksulla Skotlannin Valioliigan Hibernian FC:hen. Hän pelasi ensimmäisellä kaudellaan 32 ottelua. Kauden jälkeen hän siirtyi Aston Villaan.
De la Cruz pelasi Ecuadorin jalkapallomaajoukkueessa vuosien 2002 ja 2006 MM-kisoissa. Yhteensä hän pelasi maajoukkueessa 101 ottelua tehden niissä kuusi maalia vuosina 1995–2010.
Cribbage

Nykyaikainen Cribbage-pistelauta.
Cribbage on Englannissa 1600-luvulla kehittynyt korttipeli, jonka kehittäjän on mainittu olevan runoilija Sir John Suckling. Cribbagea pelataan perinteisesti kaksin, mutta nykyään pelaajia on yleisesti kolme tai enemmän. Peli on omaleimainen ja siinä on suositeltavaa käyttää erityistä pistelautaa puikkoineen.
Pelin sääntöjen oletetaan juontavan englantilaisesta korttipelistä noddy, pelilauta taas pohjautuu noppapelien varhaisiin tulostauluihin. Englantilaiset siirtolaiset toivat pelin Yhdysvaltoihin, jossa se on ollut suosittu etenkin Uudessa Englannissa. Peli oli erityisesti merimiesten ja kalastajien suosiossa, ja inuiitit ovat tehneet mursunhampaasta taidokkaita pelilautoja myytäväksi vierailevien laivojen miehistöille.
Pelaaminen

Cribbage on kahden hengen korttipeli, jota pelataan 52 kortin pakalla. Ässä on alin kortti ja vastaa yhtä pistettä. Kuvakortit ovat kaikki kymmenen pisteen arvoisia, muut kortit oman nimellisarvonsa. Tuloksien laskemiseen käytetään lautaa, jossa on molemmille pelaajille kaksi 30 reiän riviä. Kun pelaaja on käynyt kummatkin rivit loppuun, ja palannut alkuun, hän on saanut 61 pistettä ja peli loppuu.
Aluksi valitaan jakaja sen perusteella, kumpi pelaajista nostaa pienemmän kortin. Jakajasta seuraava on pone. Korttipakka jaetaan kahtia kuvapuoli alaspäin, ja jakaja jakaa pakan alaosasta kummallekin pelaajalle kuusi korttia. Loput kortit laitetaan pakan päälle. Pelaajat ottavat käsikorteistaan kaksi valitsemaansa korttia jakajan varastoon, joka käytetään vasta kun kaikki kortit on pelattu. Nämä kortit lasketaan jakajan pisteisiin, ja vastapelaaja saa vastavuoroisesti siirtää omaa nappulaansa kolme reikää eteenpäin pelin alussa.
Vastapelaaja nostaa pakkaa, ja jakaja kääntää alemman pakan kortin varastokorttien päälle kuvapuoli ylöspäin etulyöntikortiksi, jota käytetään vasta ensimmäisen käden lopussa. jos kortti on jätkä, jakaja siirtää omaa nappulaansa kaksi reikää eteenpäin.
Vastapelaaja aloittaa pelin laittamalla yhden kortin pöydälle kuvapuoli ylöspäin samalla ilmoittaen sen arvon. Jokaisella kierroksella ilmoitetaan yhteissumma aina ääneen. Jakaja yrittää seuraavaksi lyödä pöytään saman kortin kuin vastapelaaja tai kortin, jolla summa nousee 15:een. Näin jakaja saisi kaksi pistettä. Seuraavaksi vastapelaaja yrittää rakentaa pelatuista korteista erilaisia yhdistelmiä: hän voi yrittää saada 15, parin tai kolme samanlaista korttia, jota kutsutaan kuninkaalliseksi pariksi (kuusi pistettä), tai neljä samaa korttia, eli kaksinkertainen kuninkaallisen parin (12 pistettä). Kortteja lyödään pöytään niin kauan kun pistemäärä ei ylitä 31:ä.
Kierros loppuu, kun pistemäärä on 31 tai kumpikaan pelaaja ei voi enää laittaa kortteja. Jos toinen pelaaja ilmoittaa stoppaavansa, toinen pelaaja voi vielä lyödä kortteja pöytään niin kauan kuin hän ei ylitä 31 pistettä, ja saa jokaisesta kortista yhden lisäpisteen; jos hän pääsee vielä 31 pisteeseen, saa hän kaksi lisäpistettä. Jos hän ei yllä 31:een, mutta saa pelattua kaikki korttinsa, hän saa vielä yhden pisteen.
Kun kaikki jaetut kortit on pelattu, kaikki pelaajan kädessä olevien korttien arvot lasketaan yhdistelminä ja lisätään tulokseen, jonka laudalla olevat nappulat osoittavat. Etulyöntikorttia pidetään käden viidentenä korttina. Vastapelaaja laskee ensiksi kätensä, mikä voi loppupelissä osoittautua eduksi. Seuraavaksi jakaja laskee korttinsa ja lopuksi varastokortit. Kortinjako kiertää vuorotellen pelaajalta toiselle. Häviäjä jakaa seuraavan pelin.
Häkää!

| Häkää! Popeda |
| --- | --- | --- |

Studioalbumin tiedot
 Äänitetty : 2004–2005 Headline Studio, Tampere
 Julkaistu: 30. marraskuuta 2005
 Tyylilaji: suomirock
 Kesto: 53.25
 Levy-yhtiö: Poko Rekords
Listasijoitukset
  Suomi: 17. (joulukuu 2005)
Popedan muut julkaisut
| Pelkkää juhlaa – 25v. Juhlakokoelma 2002 | Häkää! 2005 | 30-vuotinen sota 1977–2007 2007 |
Häkää! on suomalaisen Popeda-yhtyeen seitsemästoista studioalbumi, joka julkaistiin marraskuussa 2005. Albumin kannessa esiintyvän auton merkki on Pobeda.
Kappaleet

Katsastuslaulu – 3.31 (säv., san. ja sov. Jani Viitanen)
Mauno and the Boys – 3.25 (säv., san. ja sov. V-P Hautamäki)
Ikurin Mimmi – 3.24 (säv. Samuli Laiho & Jukka Kiviniemi, san. Liikka Vaikkee, sov. Laiho & Kiviniemi)
S.A.Int – 4.36 (säv., san. ja sov. Hautamäki)
Savusuudelma – 4.45 (säv. Markku Petander, san. Jukka Lewis, sov. Petander)
Taivaan portilla – 3.59 (säv., san. ja sov. Hautamäki)
Belle Star – 3.28 (säv. Hautamäki, san. Pauli Mustajärvi, sov. Hautamäki)
Mikä laulaen tulee – 4.32 (säv. Hautamäki, san. Mustajärvi, sov. Hautamäki)
Taas kutsuu mua maantie! – 4.48 (säv. Hautamäki, san. Mustajärvi, sov. Hautamäki)
Lemmenkipee Menninkäinen – 3.00 (säv. Hautamäki, san. Mustajärvi, sov. Hautamäki)
Ostin Desoton – 2.42 (säv. Hautamäki, san. Pauli Hanhiniemi & Hara Laukkanen, sov. Hautamäki)
Autovaras – 4.44 (säv. Hautamäki, san. Mustajärvi, sov. Hautamäki)
Ei lasten käsiin – 3.44 (säv. Risto Asikainen, san. Asikainen & Ile Vainio, sov. Popeda)
Raakaa voimaa – 2.55 (alkup. Blues Power, säv., san. ja sov. Eric Clapton ja Leon Russell, suom. san. Mustajärvi)
Kokoonpano

Pate Mustajärvi – laulu
Costello Hautamäki – kitarat & laulu (kappale 11)
Jyrki K. Melartin – basso & äijäkööri
Jani Kemppinen – Hammond, Rhodes, "Hakametsä-urku", syntetisoija & äijäkööri
Arto Rautajoki – rummut, perkussiot & äijäkööri
Kokoonpano > Tuotanto

Jani Viitanen – äänittäjä, miksaaja
Jani Kemppinen – kannet, kansikuva
Harri Hinkka – valokuvat
Arvostelut

Helsingin Sanomat:
POP-lehti:
Soundi:
Hyrynsalmen–Kuusamon kenttärata

Saksalainen armeijan tavarajuna Hyrynsalmen–Kuusamon radalla joulukuussa 1943.
Silta Hyrynsalmen–Kuusamon kenttäradalta.
Hyrynsalmen–Kuusamon kenttäradan rakennuttivat saksalaiset jatkosodan aikana vuosina 1942–1944 Kiestinki–Uhtua-suunnan rintaman huoltokuljetuksia varten. Rata oli kapearaiteinen, ja sen raideleveys oli 750 millimetriä. Rata kulki Hyrynsalmen, Suomussalmen, Taivalkosken ja Kuusamon kuntien kautta, ja Hyrynsalmi–Kuusamo-osuuden yhteispituus oli noin 178 kilometriä.
Linjaus

Sopimus Hyrynsalmen ja Kuusamon välisen kenttäradan rakentamisesta allekirjoitettiin 3. syyskuuta 1942. Suomalaiset toivoivat voivansa sodan jälkeen lunastaa radan, muuttaa sen leveäraiteiseksi ja mahdollisesti jatkaa sitä Kuusamosta Kemijärvelle. Rataa oli suunniteltu jo kesällä 1941, mutta hanke kaatui kiskojen puutteeseen.
Rata alkoi Valtionrautateiden Hyrynsalmen asemalta, johon tuolloin keskeneräinen Taivalkosken–Ämmänsaaren rata päättyi. Myöhemmin rakennettu leveäraiteinen Hyrynsalmi–Taivalkoski-osuus seurasi kenttäradan pohjaa aina Korvuan asemalle saakka. Radan päätekohta oli lähellä Kuusamon nykyistä keskustaa. Saksalaiset suunnittelivat radan jatkamista 130 kilometrillä aina Kiestinkiin saakka. Suomen rautatiehallitus ja Saksan armeija sopivat radan jatkamisesta Kiestinkiin 21. tammikuuta 1943.
Korvualta pohjoiseen linjaus kulki myöhempää Taivalkosken rataa idempänä reittiä Yli-Outujoki–Iijoki–Isokumpu–Harjajoki–Inkee eteläinen–Inkee pohjoinen–Käsmä–Penttilänvaara–Säkkinen–Kuusamo–Vanttaja.
Rakennustyöt

Rakennustyöt alkoivat syksyllä 1941 sen jälkeen, kun Saksasta oli tuotu 140 kilometriä kenttäratakiskoja. Rata rakennettiin saksalaisen Todt-organisaation, Kenttärangaistusleiri III:n saksalaisten rangaistusvankien ja venäläisten sotavankien pakkotyönä, mistä kertovat yhä tänäkin päivänä radan linjauksen varrella näkyvät joukkohaudat. Tämän vuoksi kenttärata sai paikalliselta väestöltä nimityksen Kuolemanrata. Saksalaisista vangeista suurin osa oli tuomittu Saksan rikoslainsäädännön mukaan.
Radan tuhoaminen ja kohtalo sodan jälkeen

Saksalaiset räjäyttivät saman vuoden alussa käyttöön otetun radan asemineen vetäytyessään syksyllä 1944. Radan kalusto luovutettiin Neuvostoliitolle Moskovan välirauhan mukaan Suomeen jääneenä saksalaisena omaisuutena. Saksalaisten tekemän miinoituksen takia kiskotuksen purkaminen osoittautui niin hitaaksi, että saataviaan kiirehtineelle Neuvostoliitolle luovutettiin raskaampaa 30 kilon kiskomateriaalia noin 70 kilometrin matkalta sekä suoraan pystymetsästä tätä kiskotusmatkaa varten tehdyt kyllästämättömät ratapölkyt. Kenttäradan 15-kiloiset kiskot jäivät VR:n haltuun, ja ne myytiin suomalaisille teollisuusradoille Juankoskelle ja Riihimäelle. Aivan viimeiset kiskot myytiin liikenteen loputtua Riihimäeltä Konnunsuon vankilan radalle. Kiskotuksen erikoisuus oli kapearaiteisella rautatiellä harvinainen ruuvikiinnitys pölkkyihin.
Jotakin näistä kiskoista on tiettävästi vielä jäljellä: ratojen purkamisen jälkeen parhaista kiskoista tehtiin aitapylväitä teollisuusalueiden aitaamista varten. Purkutyössä mukana olleet paikalliset kuitenkin kätkivät muun muassa raidemateriaalia, mistä vuonna 1948 luettiin käräjillä tuomioita.
Radan tuhoaminen ja kohtalo sodan jälkeen > Nykytilanne

Kenttäradan linjaus on yhä suurelta osin nähtävissä. Linjaukseen ja räjäytettyyn rautatiesiltaan voi helpoimmin tutustua Sänkikankaan kylän koululta alkaen. Koulurakennus sijaitsee Kuusamosta noin viisi kilometriä Kajaanin suuntaan. Metalliromua ja vankien hautoja on jäljellä siellä täällä ratavarressa muun muassa Suomussalmen alueella Vääkiön ja Leinon läheisyydessä.
Taivalkoski suunnittelee kenttäradasta kertovan museon perustamista. Museon budjetiksi on kaavailtu noin miljoonaa euroa, ja perustaminen on aikataulutettu vuodelle 2011.
Aiheesta muualla

Kuvia tai muita tiedostoja aiheesta Hyrynsalmen–Kuusamon kenttärata Wikimedia Commonsissa
Kenttärata Taivalkoskella
Johan Nykopp: Paasikiven mukana Moskovassa, s. 158.  Kirjayhtymä, 1975.  Suomi
Jozef Molka: Sota minun muistoissani : ...siellä, missä meille ainoastaan revontulet loistivat : muistelmia pakkotyön ajasta Suomessa ja Norjassa.  Taivalkosken 4H-yhdistys, 2007.  Puolasta pakkotyöhön otettu (ei sota- eikä rangaistusvanki) Jozef Molka kertoo työstään ja oloista kenttäradan työmaalla.
YLE TV2 Kuolemanrata (1985?)
József Csík

József Csík (1. tammikuuta 1946 – 4. lokakuuta 2023) oli unkarilainen keihäänheittäjä.
Csík sijoittui Helsingin EM-kilpailuissa 1971 keihäänheitossa kymmenenneksi tuloksella 76,24 m. Münchenin 1972 olympialaisissa hän oli kahdestoista tuloksella 76,14 m.
Criuleni

| Criuleni |
| --- | --- |
 Criuleni
 Koordinaatit: 47.211°N, 29.161°E 
Valtio:  Moldova
Piiri:  Criulenin piiri
Piirihallinnon osoite:  str. 31 August 108,  MD-4801, Or. Criuleni, Republica Moldova
Kirjallinen maininta:  1607
Väkiluku (2014):  7 138
Suuntanumero(t):  +373 248
 
 criuleni.md 
 Criulenin piirin sivusto 
Infobox OKVirheellinen NIMI-arvo: 
Criuleni (ven. Криулень, Kriulen, ukr. Криуляни, Kryljany) on pikkukaupunki ja Criulenin piirin hallintokeskus Keski-Moldovan itäosissa, Dnestrin oikeanpuoleisella (läntisellä) rannalla. Kaupunki sijaitsee maanteitse noin 40 kilometriä Moldovan pääkaupunki Chișinăusta koilliseen.
Criulenin kaupungin asukasluku on 7 138 ja piirin 73 700 henkeä (2014). Kaupungin väkiluku oli laskussa, sillä vuonna 2004 kaupungissa oli 8 600 asukasta.
Criuleni on Moldovan ja Transnistrian rajakaupunki Chişinăusta itään mentäessä. Viistosti Dnestrin toisella puolella on Dubăsarin kaupunki. Criulenissa on muutamia kahviloita tai baareja. Ympärivuorokautisesti auki olleen Disko-bar Astorian yhteydessä on sauna (tieto 2010). Kaupungissa annetaan yliopisto-opetusta.
Aiheesta muualla

Kuvia tai muita tiedostoja aiheesta Criuleni Wikimedia Commonsissa
Ibolya Csák

| Mitalit | Mitalit | Mitalit |  |
| --- | --- | --- | --- |
|  Ibolya Csák vasemmalla |  Ibolya Csák vasemmalla |  Ibolya Csák vasemmalla |  |
Maa:   Unkari
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Wien 1938 | korkeushyppy |  |
Ibolya Csák (6. tammikuuta 1915 Budapest – 10. helmikuuta 2006 Budapest) oli unkarilainen korkeushyppääjä, olympiavoittaja Berliinissä 1936.
Csák voitti olympiakultansa tiukassa kilpailussa. Kaikki mitalistit saivat saman tuloksen 160 cm ja pudottivat kolme kertaa korkeudesta 162. Silloisten sääntöjen mukaan seurasi neljäs hyppy uusintana ja Csák oli ainoa, joka ylitti riman. Voittonsa aikaan Csák oli 166 cm pitkä ja painoi 58 kg.
Naisten ensimmäisissä yleisurheilun EM-kisoissa Wienissä 1938 Csák tuli toiseksi korkeushypyssä, mutta myöhemmin hänet julistettiin voittajaksi Dora Ratjenin paljastuttua Hermann-nimiseksi mieheksi. Csákin tulos 164 kesti Unkarin ennätyksenä 24 vuotta.
Crocodile Dundee II – krokotiilimies

| Crocodile Dundee II - krokotiilimies> ”Crocodile” Dundee II |
| --- | --- |

Ohjaaja:  John Cornell
Käsikirjoittaja:  Paul Hogan Brett Hogan
Tuottaja:  John Cornell
Säveltäjä:  Peter Best
Kuvaaja:  Russell Boyd
Leikkaaja:  David Stiven
Pääosat:  Paul Hogan Linda Kozlowski John Meillon
Valmistustiedot
Valmistusmaa:   Australia  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   20. toukokuuta 1988  25. toukokuuta 1988  29. heinäkuuta 1988
Kesto:  108 minuuttia
Alkuperäiskieli:  englanti
Budjetti:  15 800 000 $
Tuotto:  239 606 210 $
Edeltäjä:  Krokotiilimies
Seuraaja:  Crocodile Dundee Los Angelesissa
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Crocodile Dundee II – krokotiilimies (VHS-julkaisuna Krokotiilimies 2, ”Crocodile” Dundee II) on John Cornellin ohjaama vuonna 1988 ensi-iltansa saanut komediaelokuva, joka on jatko osa elokuvalle Krokotiilimies. Elokuvassa Krokotiilimies Mick Dundee joutuu pelastamaan vaimonsa kolumbialaisen huumepomon kynsistä New Yorkissa, minkä jälkeen hän joutuu kamppailemaan heitä vastaan Australiassakin.
Vastaanotto

Elokuva menestyi maailmanlaajuisesti kritiikistä huolimatta ja voitti BMI Film Music Award -palkinnon ja Golden Screen, Germany-palkinnon.
Helsingin Sanomien Mikael Fränti luonnehti elokuvaa sen tv-esityksen alla pinnalliseksi ja laiskaksi ekologiseksi seikkailuelokuvaksi, jonka ohjaus on köyhää ja velttoa. ”Kukaan tuskin jaksaa ärsyyntyä lapsiaikuisesta Paul Hoganista, jolla on yksi ilme mutta varmasti laaja sydän. Video-oppaassa vuodelta 1994 Esko Rautakorpi kirjoitti rentouden ottaneen tässä jatko-osassa ylivallan jännitteen kustannuksella ja antoi laahaavaksi pitämälleen elokuvalle kaksi tähteä viidestä.
Crottin de Chavignol

Crottin de Chavignol -juustoa
Crottin de Chavignol on ranskalainen vuohenmaidosta valmistettava pehmeä juusto. Se on kotoisin Loirejoen laaksossa sijaitsevan Chavignolin kylän tienoilta. Sana crottin tarkoitti alun perin pientä öljylamppua, jonka pyöreästä muodosta juusto sai vuonna 1829 nimensä.
Crottin de Chavignol -kiekko on pieni ja pyöreä, ja sitä myydään pakkaamattomana. Juustomassa on valkoista ja kiinteää, ja sitä ympäröi luonnonhomekerros. Juusto valmistetaan vuohenmaidosta ja herasta, laitetaan faisselles-muotteihin, kuivatetaan ja kypsytetään vähintään kymmenen päivää.
Tyypillisen vuohenjuuston makuinen Crottin de Chavignol -juusto maistuu syksyllä voimakkaammalta kuin kesällä. Sen rasvapitoisuus on 45 prosenttia kuiva-aineesta. Se sopii muun muassa marinoitavaksi, grillattavaksi tai valkoviinin kanssa nautittavaksi.
Aiheesta muualla

Cheese-France: Crottin de Chavignol (englanniksi)
Crottin de Chavignol (ranskaksi)
Cubewano

Cubewanojen ratoja merkittynä sinisellä, plutinojen ratoja merkittynä punaisella.
Cubewano, CBO on jäinen pikkuplaneetta, joka kiertää Aurinkoa Neptunuksen radan takana etäisyydellä 40–50 AU. Cubewano määritellään Kuiperin vyöhykkeen kohteeksi, joka ei ole rataresonanssissa Neptunuksen kanssa.
Cubewanoista poiketen plutinot ja twotinot ovat resonanssissa Neptunuksen kanssa. Cubewanojen toinen nimi on klassinen Kuiperin vyöhykkeen kohde eli CBO.
Cubewanoja ovat muun muassa 15760 Albion, 136472 Makemake, suurin tunnettu cubewano, 50000 Quaoar, 20000 Varuna, 19521 Chaos, 58534 Logos, 53311 Deucalion, 66652 Borasisi, 88611 Teharonhiawako, 2002 TX300, 2002 AW197, 2002 UX25, (202421) 2005 UQ513 ja 486958 Arrokoth.
Cubewanot ovat saaneet nimensä Albionin väliaikaisen tunnuksen (1992 QB1) loppuosan mukaan (engl. "cu be wan" "qu be one" = quu bee yksi), vaikka sillä ei tuolloin ollutkaan vielä nimeä, ja on olemassa monia muitakin pikkuplaneettoja, joiden väliaikainen nimi päättyy "QB1".
Culhuacan

Culhuacan-glyyfi
Culhuacan tai Colhuacan oli perimätiedon mukaan ensimmäinen nahuatlia puhuvien kansojen perustama kaupunkivaltio Meksikon laakson tienoilla. Tässä tolteekkikaupungissa käytettiin ensimmäistä kertaa nimitystä tlatoani, puhuja, hallitsijasta.
Culhuacan selvisi tolteekkien pääkaupungin Tollánin romahduksesta ja säilyi voimakkaana 1300-luvun loppuolelle asti. 1299 Culhuacanin johtaja Cocoxtli auttoi Azcapotzalcon tepaneekkeja ajamaan asteekit eli mexicat pois Chapultepecistä. Sen jälkeen Cocoxtli antoi asteekkien asettua asumaan huonolle maa-alueelle Tizapaniin Chapultepecista lounaaseen, ja hyväksyi asteekit Culhuacanin vasalleiksi.lähde?
Asteekit omaksuivat Culhuacanin kulttuurin ja toimivat heidän sotilainaan. Culhuacanin ja asteekkien välit katkesivat, kun asteekit uhrasivat ja nylkivät Culhuacanin kuninkaan Achitometlin tyttären, ja perimätiedon mukaan eräs asteekkipappi näyttäytyi nyljetyn prinsessan nahassa Culhuacanin ylimystölle. Asteekit pakenivat tämän jälkeen Tenochtitlánin saarelle ja alkoivat rakentaa sinne tulevaa pääkaupunkiaan.
Cuius regio, eius religio

Augsburgin valtiopäivät 1555
Cuius regio, eius religio (lat.) tarkoittaa "kenen maa, sen uskonto". Periaate kuuluu Schmalkaldenin sodan päättäneeseen sopimukseen Augsburgin valtiopäivillä 1555. Tämä "Augsburgin uskonrauhana" tunnettu sopimus takasi Pyhän saksalais-roomalaisen keisarikunnan ylimyksille oikeuden harjoittaa hallitsemallaan alueella haluamaansa uskoa. Keisari Kaarle V joutui myöntymään luterilaisten vaatimuksiin, mikä merkitsi, että suunnitelmat kitkeä protestantismi Saksasta kaatuivat. Sopimus ei kuitenkaan koskenut Alankomaita, missä sota jatkui. Ruhtinaan tavalliset alamaiset eivät voineet valita uskontoaan, mutta he saivat halutessaan muuttaa muualle. Valtakunnankaupunkien porvarit sen sijaan saivat tunnustaan haluamaansa uskoa.